
Jautājumi un atbildes par atklāto konkursu

“Ielu un ietvju seguma atjaunošana: Uzvaras bulvāra posmā no Akmens tilta līdz Bāriņu ielai; Aristida Briāna ielā; Mūkusalas ielas posmā no Akmens tilta līdz Mūkusalas ielas satiksmes rotācijas aplim; Katoļu ielas ietvēm”

(identifikācijas numurs AMD 2026/59)

28.07.2026.
Jautājums: 

3.4.2. Pretendentam ne vairāk kā 5 (piecos) iepriekšējos gados, kā arī periodā līdz piedāvājuma iesniegšanas brīdim, ir pieredze pilsētas vai apdzīvotas vietas ielu, kurām saskaņā ar Aizsargjoslu likumu piešķirtas sarkanās līnijas, pārbūves, izbūves, atjaunošanas vai seguma virskārtas izbūves darbu veikšanā vismaz 2 (divos) objektos, kuri ir pilnībā pabeigti un nodoti ekspluatācijā, un no kuriem:

3.4.2.1. vismaz 1 (vienā) objektā ir veikta asfaltbetona seguma virskārtas izbūve, pārbūve vai atjaunošana vismaz 5000 m2  apmērā un veikta pagaidu satiksmes organizācija, aku lūku izbūvēšana vai regulēšana;

3.4.2.2.  vismaz 1 (vienā)  objektā ir veikta betona bruģa seguma izbūve vismaz 2000 m2 apjomā;

3.4.2.3.  vismaz 1 (vienā)  objektā ir veikta akmens, tai skaitā kaltā, granīta, apaļakmens, bruģa seguma izbūve vismaz 200 m2 apjomā;

3.4.2.4. vismaz 1 (vienā) objektā ir veikta brauktuves apmaļu uzstādīšana vismaz 500 m garumā;

3.4.2.5. vismaz 1 (vienā) objektā ir veikta betonēšana ar C35/45 markas betonu vismas 10 m3 apjomā;

3.4.2.6. vismaz 1 (viena) objektā veikta ceļu horizonātālā apzīmējuma ar plastiskiem materiāliem uzklāšana ar mehānismiem vai roku darbu 50 m2 apjomā.

Attiecīgā pieredze tiks uzskatīta par atbilstošu nolikuma 3.4.2.punktā minētajam arī gadījumā, ja 3.4.2.1. – 3.4.2.6.punktā norādītie darbi būs veikti 1 (vienā) objektā.

Pretendents vēlas precizēt pieredzei izvirzītas prasības, tas pat jautājums attiecas arī un speciālista izvirzītajām prasībā un uz visām daļām.

Vai pretendents pareizi izprot pieredzes prasības, ka pieredzi var pierādīt ne tikai ar 1 (vienu) objektu kurā izpildās visas konkrētā punkta prasības, bet arī ar vairāk kā 2 (diviem)  objektiem, tas ir - uz katru izvirzīto prasību var iesniegt citu objektu. Piemēram, minētajā piemērā ir 6 prasības (3.4.2.1. – 3.4.2.6) līdz ar to uz katru prasību cits pieredzes objekts kas pierāda prasītā punkta pieredzi.

Atbilde:

Pasūtītājs skaidro, ka katru nolikuma 3.4.1. – 3.4.8.punkta apakšprasību pretendents var apliecināt ar atsevišķu objektu pie nosacījuma, ka kopējais objektu skaits nav mazāks par diviem objektiem katrā nolikuma 3.4.1.-3.4.8.punktā.
Pasūtītājs vērš uzmanību, ka gadījumā, ja nolikuma 3.4.1. – 3.4.8.punkta apakšprasības tiek izpildītas vienā objektā, tad pretendentam pieredzei otrajā objektā jābūt “pilsētas vai apdzīvotas vietas ielu, kurām saskaņā ar Aizsargjoslu likumu piešķirtas sarkanās līnijas, pārbūve, izbūve, atjaunošana vai seguma virskārtas izbūve”.
Jautājums:
Lūdzam Pasūtītāju sniegt skaidrojumu par pieredzes apliecināšanas termiņu (iepriekšējie 5 (pieci) iepriekšējos gados, kā arī periodā līdz piedāvājuma iesniegšanas brīdim).

Ņemot vērā, ka Nolikuma punktos 3.4.1.-3.4.8.  ir noteikts, ka objektiem jābūt pilnībā pabeigtiem un nodotiem ekspluatācijā, lūdzam apstiprināt vai Pasūtītājam saistošs un noteicošs ir tieši objekta pieņemšanas datums (t.i., nodošana ekspluatācijā vai darbu pabeigšanas akta parakstīšanas datums), nevis būvdarbu faktiskais uzsākšanas gads un vai par atbilstošu Nolikuma 3.4.1.-3.4.8. punktu prasībām tiks atzīta arī tāda pieredze, kurā būvdarbi ir uzsākti pirms noteiktā 5 gadu perioda, bet objekts ir pilnībā pabeigts un nodots ekspluatācijā šajā periodā (piemēram, būvdarbi uzsākti 2020. gadā, bet objekts nodots ekspluatācijā 2021. gadā).

Atbilde:


Pasūtītājs apstiprina, ka saistošs un noteicošs ir tieši objekta nodošanas ekspluatācijā periods, proti, 2021., 2022., 2023., 2024., 2025., kā arī periods līdz piedāvājuma iesniegšanas brīdim.
